Document ID: 32006D0014

32006D0014
L 010/66
SLUŽBENI LIST EUROPSKE UNIJE
ODLUKA KOMISIJE
od 11. siječnja 2006.
o izmjeni Dodatka B Prilogu XII. Aktu o pristupanju iz 2003. vezano uz neke objekte u sektoru mesa, mlijeka i ribe u Poljskoj
(priopćena pod brojem dokumenta C(2005) 6023)
(Tekst značajan za EGP)
(2006/14/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov Prilog XII. poglavlje 6. odjeljak B pododjeljak I. stavak 1. točku (e),
budući da:
(1)
Poljskoj je odobreno prijelazno razdoblje za određene objekte navedene u popisu u Dodatku B Prilogu XII. Aktu o pristupanju iz 2003.
(2)
Dodatak B Prilogu XII. Aktu o pristupanju iz 2003. izmijenjen je odlukama Komisije 2004/458/EZ (2), 2004/471/EZ (3), 2004/474/EZ (4), 2005/271/EZ (5), 2005/591/EZ (6) i 2005/854/EZ (7).
(3)
Prema službenoj izjavi poljskog nadležnoga tijela, neki objekti u sektoru mesa, mlijeka i ribe dovršili su postupak modernizacije i sada su posve u skladu sa zakonodavstvom Zajednice. Osim toga, neki su objekti prestali s radom, za koji im je odobreno prijelazno razdoblje. Te je objekte stoga potrebno brisati s popisa objekata u tranziciji.
(4)
Stoga je potrebno shodno tome izmijeniti Dodatak B Prilogu XII. Aktu o pristupanju iz 2003.
(5)
O mjerama predviđenim u ovoj Odluci obaviješten je Stalni odbor o prehrambenom lancu i zdravlju životinja,
DONIJELA JE OVU ODLUKU:
Članak 1.
Objekti navedeni u popisu u Prilogu ovoj Odluci brišu se iz Dodatka B Priloga XII. Aktu o pristupanju iz 2003.
Članak 2.
Ova je Odluka upućena državama članicama.
Sastavljeno u Bruxellesu 11. siječnja 2006.

Labels: 17
0
7
6
18
15